غلام مصطفی مستو

معروف سرائیکی شاعر غلام مصطفی مستو غلام قاسم بلوچ دے گھر وستی مہاراں موضع لٹکراں اچ پہلی نومبر 1959 ء اچ ڄمئے ۔ میٹرک تئیں تعلیم حاصل کیتی تے تجارت دے پیشے نال منسلک تھی ڳئے ۔ 1985 ء اچ شاعری شروع کیتی تے شاکر شجاع آبادی دی شاگردی اختیار کر گھدی ۔ سرائیکی گیت نگاری اپݨی مثال آپ اِن ، سادہ تے خالص لوظ آپ دے گیتیں دی سنڄاݨ اِن ۔ 2017ء اچ فوت تھئے تے مظفر گڑھ اچ مدفن ہِن ۔ 

 حوالہ 
کتاب: میݙی دھرتی، میݙے لوک ، مصنف: ظہور احمد دھریجہ ، ناشر: جھوک پبلشرز ، ملتان 2018ء